Foto: FaH

GOVOREĆI o restrukturiranju Hrvatskih autocesta ministar pomorstva, prometa i infrastrukture Oleg Butković danas se u emisiji Hrvatskog radija zahvalio Bogu što mu je poslao Svjetsku banku.



"Moram to reći: Bog je poslao Svjetsku banku ovdje u Hrvatsku", rekao je Butković.



Ministar je predstavljao restrukturiranje HAC-a. Kaže da su se odlučili za financijsko i poslovno restrukturiranje jer je to jedini put, a posljednjih šest mjeseci s ministrom financija radi na tome.



Butković je priznao da će se Hrvatska zadužiti još dvije milijarde eura kod Svjetske banke da bi uspjeli u restrukturiranju ove državne tvrtke.



Inače, Bog je Svjetsku banku u Hrvatsku poslao još 1993. godine.